Jelgavā, 2019.gada 23.maijā (prot. Nr.6, 1p.)

**JELGAVAS PILSĒTAS PAŠVALDĪBAS 2019.GADA 23.MAIJA**

**SAISTOŠIE NOTEIKUMI NR.19-13**

**„GROZĪJUMI JELGAVAS PILSĒTAS PAŠVALDĪBAS 2015.GADA 12.NOVEMBRA SAISTOŠAJOS NOTEIKUMOS NR.15-19 „SOCIĀLĀS PALĪDZĪBAS PABALSTU UN SOCIĀLO GARANTIJU PIEŠĶIRŠANAS NOTEIKUMI””**

*Izdoti saskaņā ar*[*Sociālo pakalpojumu un   
sociālās palīdzības likuma*](https://likumi.lv/ta/id/68488-socialo-pakalpojumu-un-socialas-palidzibas-likums)[*35.panta*](https://likumi.lv/ta/id/68488-socialo-pakalpojumu-un-socialas-palidzibas-likums#p35)*piekto daļu,   
likuma "*[*Par palīdzību dzīvokļa jautājumu risināšanā*](https://likumi.lv/ta/id/56812-par-palidzibu-dzivokla-jautajumu-risinasana)*"*[*25.pantu*](https://likumi.lv/ta/id/56812-par-palidzibu-dzivokla-jautajumu-risinasana#p25)*,*[*25.2 panta*](https://likumi.lv/ta/id/56812-par-palidzibu-dzivokla-jautajumu-risinasana#p25.2)*pirmo un piekto daļu, Ministra kabineta   
2005.gada 15.novembra noteikumu Nr.857 "Noteikumi   
par sociālajām garantijām bērniem un bez vecāku gādības   
palikušajam bērnam, kurš ir ārpusģimenes aprūpē, kā arī   
pēc ārpusģimenes aprūpes beigšanās" 27., 30. un 31.punktu*

1. Izdarīt Jelgavas pilsētas pašvaldības 2015.gada 12.novembra saistošajos noteikumos Nr.15-19 „Sociālās palīdzības pabalstu un sociālo garantiju piešķiršanas noteikumi” (Latvijas Vēstnesis, 2015, 234. nr.; 2016, 41. nr.; 2017, 55. nr.; 2018, 11. nr.) (turpmāk – noteikumi) šādus grozījumus:
   1. aizstāt izdošanas tiesiskajā pamatojumā vārdu “bērniem” ar vārdu “bārenim”;
   2. papildināt ar 9.1 punktu šādā redakcijā:

“9.1 Dzīvojamā telpa - šo noteikumu izpratnē ir atsevišķs dzīvokļa īpašums daudzdzīvokļu dzīvojamā mājā (tā daļa) vai viendzīvokļa dzīvojamā māja (tās daļa).”;

* 1. izteikt V.nodaļu šādā redakcijā:

“V. Dzīvokļa pabalsts

24. Dzīvokļa pabalstu piešķir:

24.1. īres maksas apmaksai par pašvaldības īpašumā esošu dzīvojamo telpu;

24.2. īres maksas apmaksai par citas personas, izņemot pašvaldību, īpašumā esošu dzīvojamo telpu;

24.3. pakalpojumu apmaksai, kas saistīti ar dzīvojamās telpas lietošanu, neatkarīgi no īpašuma piederības;

24.4. individuālās apkures nodrošināšanai neatkarīgi no īpašuma piederības.

25. Dzīvokļa pabalstu piešķir trūcīgai ģimenei (personai) vai maznodrošinātai ģimenei (personai) uz laiku, kamēr ir noteikts attiecīgs statuss.

26. Dzīvokļa pabalsta pieprasītājam, kurš dzīvo īrētā dzīvojamā telpā, papildus noteikumu 11.punktā norādītajiem dokumentiem, JSLP jāiesniedz dzīvojamās telpas īres līguma kopija (uzrādot oriģinālu).

27. 24.1. un 24.3.apakšpunktā minēto pabalstu, nepārsniedzot faktiskās izmaksas, piešķir šādā apmērā:

27.1. ģimenei (personai), kura dzīvo Jelgavas pilsētas centralizētajai siltumapgādes sistēmai pieslēgtā dzīvojamā telpā:

27.1.1. 159,00 *euro* apmērā uz trim mēnešiem – trūcīgai ģimenei, kurā ir vismaz viens nepilngadīgs bērns;

27.1.2. 144,00 *euro* apmērā uz trim mēnešiem – trūcīgai ģimenei (personai);

27.1.3. 144,00 *euro* apmērā – maznodrošinātai atsevišķi dzīvojošai pensijas vecuma personai vai personai ar invaliditāti;

27.1.4. 108,00 *euro* apmērā – maznodrošinātai ģimenei, kurā nav darbspējīgu personu;

27.1.5. 60,00 *euro* uz trim mēnešiem maznodrošinātai ģimenei, kurā ir vismaz viens nepilngadīgs bērns;

27.2. ģimenei (personai), kura dzīvo dzīvojamā telpā, kas nav pieslēgta Jelgavas pilsētas centralizētajai siltumapgādes sistēmai:

27.2.1. 57,00 *euro* apmērā uz trim mēnešiem trūcīgai ģimenei (personai);

27.2.2. 57,00 *euro* apmērā uz trim mēnešiem maznodrošinātai ģimenei, kurā ir vismaz viens nepilngadīgs bērns.

28. Noteikumu 27.1.3. un 27.1.4.apakšpunktā minēto pabalstu piešķir divas reizes gadā laika periodā:

28.1. no 1.janvāra līdz 30.jūnijam par pirmo pusgadu;

28.2. no 1.jūlija līdz 31.decembrim par otro pusgadu.

29. 24.2.apakšpunktā minēto pabalstu 100,00 *euro* apmērāmēnesī, nepārsniedzot faktiskās izmaksas, ir tiesīga saņemt trūcīga vai maznodrošināta persona, ne ilgāk kā uz dzīvojamās telpas īres līguma darbības laiku, kura atbilst:

29.1. visiem šādiem kritērijiem:

29.1.1. kuras īpašumā nav dzīvojamās telpas;

29.1.2. faktiskā dzīvesvieta ir īrētajā dzīvojamā telpā, izņemot gadījumus, kad persona dzīvo pašvaldībai vai apgādniekam piederošā dzīvojamā telpā;

29.2. un vienam no šādiem kritērijiem:

29.2.1. audzina vismaz vienu nepilngadīgu bērnu;

29.2.2. ir atsevišķi dzīvojoša pensijas vecuma persona;

29.2.3. ir atsevišķi dzīvojoša persona ar invaliditāti;

29.2.4. ģimenē nav darbspējīgu personu.

30. 24.4.apakšpunktā minēto pabalstu vienu reizi kalendārajā gadā piešķir:

30.1. 171,00 *euro* apmērā trūcīgai ģimenei (personai);

30.2. 164,00 *euro* apmērā maznodrošinātai ģimenei (personai).

31. Dzīvokļa pabalstu, kas norādīts noteikumu:

31.1. 24.1. un 24.3.apakšpunktā pārskaita katru mēnesi attiecīgā pakalpojuma sniedzēja kredītiestādes kontā;

31.2. 24.2.apakšpunktā pārskaita pabalsta pieprasītāja kredītiestādes kontā;

31.3. 24.4.apakšpunktā pārskaita pabalsta pieprasītāja kredītiestādes kontā vai attiecīgā pakalpojuma sniedzēja kredītiestādes kontā.

32. 24.2. un/vai 24.4.apakšpunktā minētā pabalsta saņēmēja līdzdarbības pienākums ir 3 (triju) mēnešu laikā no minētā pabalsta saņemšanas uzrādīt JSLP sociālajam darbiniekam attiecīgu apliecinošo dokumentu (kvīts, čeks, kredītiestādes konta pārskats u.c.), kas noformēts uz pabalsta saņēmēja vārda, par pabalsta izlietošanu tam paredzētajam mērķim.”.

* 1. aizstāt 48.punktā vārdus “viena mēneša” ar vārdiem “triju mēnešu”.

1. Noteikumu 1.2.- 1.3.apakšpunkts stājas spēkā 2019.gada 1.augustā.

Jelgavas pilsētas domes priekšsēdētājs A.Rāviņš